Številka: 35409-30/2020-2550-31

Datum: 13. 1. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 46. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20), 114. in 119. člena Zakona o urejanju prostora (Uradni list RS, št. 61/2017) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10 in 82/13) v upravni zadevi odločitve o sprejemljivosti vplivov izvedbe plana na okolje za Občinski podrobni prostorski načrt Športno-rekreacijski park Češča vas, pripravljavcu plana, Mestni občini Novo mesto, Seidlova cesta 1, 8000 Novo mesto, naslednjo

# ODLOČBO

1. Vplivi plana na okolje, ugotovljeni v postopku celovite presoje vplivov na okolje za Občinski podrobni prostorski načrt Športno-rekreacijski park Češča vas, (Acer Novo mesto, d.o.o., št. projekta J-3/20, november 2020) so sprejemljivi ob upoštevanju omilitvenih ukrepov, določenih v okoljskem poročilu.
2. V tem postopku ni bilo stroškov.

# Obrazložitev

I

Pripravljavec plana, Mestna občina Novo mesto, Seidlova cesta 1, 8000 Novo mesto, je z vlogo, št. 350-7/2019 (616), z dne 25. 11. 2020, prejeto 27. 11. 2020, Ministrstvo za okolje in prostor (v nadaljnjem besedilu Ministrstvo) zaprosil za odločitev o sprejemljivosti vplivov izvedbe Občinskega podrobnega prostorskega načrta Športno-rekreacijski park Češča vas (v nadaljnjem besedilu OPPN) na okolje.

Vloga je bila dopolnjena dne 7. 1. 2021.

Vlogi in njeni dopolnitvi je bilo priloženo:

- Občinski podrobni prostorski načrt Športno-rekreacijski park Češča vas - predlog (Acer Novo mesto, d.o.o., št. projekta J-3/20, november 2020);

- mnenje Zavoda RS za varstvo narave, št. 6-III567/9-O-19/AŠP;

- mnenje Zavoda za gozdove Slovenije, št. 3407-115/2019-17;

- mnenje Ministrstva za kulturo št. 35012-194/2019/40;

- mnenje Ministrstva za zdravje s prilogo št. 354-380/2019-10 (256);

- mnenje Direkcije RS za vode, št. 35024-176/2020-2;

- mnenje Ministrstva za kmetijstvo, gozdarstvo in prehrano, št. 3504-87/2020/13.

Na spletni strani [Mestne občine Novo mesto](https://www.novomesto.si/prostorski-portal) je bilo poleg predloga OPPN objavljeno še:

- Okoljsko poročilo za Občinski podrobni prostorski načrt Športno-rekreacijski park Češča vas (Eranthis, presoja vplivov na okolje, Maja Divjak Malavašič s.p., št. proj. OP\_OPPN\_Češča vas\_20, september 2020);

- Okoljsko poročilo za Občinski podrobni prostorski načrt Športno-rekreacijski park Češča vas – obrazložitev dopolnitev po javni razgrnitvi (Eranthis, presoja vplivov na okolje, Maja Divjak Malavašič s.p., št. proj. OP\_OPPN\_Češča vas\_20, november 2020);

- Stališča do pripomb in predlogov z javne razgrnitve dopolnjenega osnutka prostorskega dokumenta, št. 350-7/2019 (616), z dne 20. 11. 2020.

II

Ministrstvo je z odločbo, št. 35409-30/2020/10, z dne 22. 5. 2020 odločilo, da je za Občinski podrobni prostorski načrt Športno-rekreacijski park Češča vas treba izvesti celovito presojo vplivov na okolje. Presoja sprejemljivosti vplivov izvedbe plana na varovana območja narave ni bila sestavni del postopka.

Za predmetni občinski podrobni prostorski načrt je bilo izdelano okoljsko poročilo, (Eranthis, Maja Divjak Malavašič s.p., št. proj. OP\_OPPN\_Češča vas\_20, september 2020), za katero je ministrstvo izdalo mnenje, št. 35409-30/2020/22, z dne 9. 10. 2020, da je ustrezno.

Pripravljavec plana je gradivo javno razgrnil v času od 9. 10. 2020 do vključno 9. 11. 2020. V okviru javne razgrnitve gradiva je bila izvedena tudi javna obravnava in sicer 28. 10. 2020 in 4. 11. 2020.

III

Po 46. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 119. členu Zakona o urejanju prostora (Uradni list RS, št. 61/17-ZUreP-2; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN.

V 114. členu ZUreP-2 občina pozove državne nosilce urejanja prostora, da v 30 dneh podajo mnenje k predlogu OPN. Državni nosilci urejanja prostora, ki sodelujejo pri celoviti presoji vplivov na okolje, hkrati z mnenjem k predlogu podajo tudi mnenje o sprejemljivosti vplivov izvedbe OPN na okolje.

Z vlogo št. 350-7/2019 (616), z dne 25. 11. 2020, prejeto 27. 11. 2020, je pripravljavec plana, zaprosil ministrstvo za odločitev o sprejemljivosti vplivov izvedbe predloga Občinskega podrobnega prostorskega načrta Športno-rekreacijski park Češča vas na okolje. Vlogo je dopolnil dne 7. 1. 2020 z mnenji Zavoda RS za varstvo narave, št. 6-III567/9-O-19/AŠP, z dne 30. 11. 2020; Ministrstva za kulturo št. 35012-194/2019/40, z dne 17. 12. 2020; Zavoda za gozdove Slovenije, št. 3407-115/2019-17, z dne 8. 12. 2020; Ministrstva za zdravje s priloženim mnenjem Nacionalnega inštituta za javno zdravje, št. 354-380/2019-10 (256), z dne 23. 12. 2020; Direkcije RS za vode, št. 35024-176/2020-2, z dne 23. 12. 2020 in Ministrstva za kmetijstvo, gozdarstvo in prehrano, št. 3504-87/2020/13, z dne 4. 1. 2021.

Zavod RS za varstvo narave je v mnenju, št. 6-III567/9-O-19/AŠP, z dne 30. 11. 2020, navedel, da OPPN upošteva vsebino naravovarstvenih smernic in je z njo usklajen. Zavod RS za varstvo narave zato meni, da je vpliv izvedbe OPPN na varovana območja narave ter naravne vrednote in biotsko raznovrstnost sprejemljiv.

Ministrstvo za kulturo je v mnenju, št. 35012-194/2019/40, z dne 17. 12. 2020, navedlo, da OPPN zagotavlja ustrezno varstvo kulturne dediščine, zato je vpliv njegove izvedbe na kulturno dediščino, ob upoštevanju omilitvenih ukrepov iz okoljskega poročila, sprejemljiv.

Zavod za gozdove Slovenije je v mnenju, št. 3407-115/2019-17, z dne 8. 12. 2020, navedel, da je vsebina predloga OPPN s stališča gozdarstva in lovstva ustrezna, vpliv njegove izvedbe na okolje pa sprejemljiv.

Direkcija RS za vode je v mnenju, št. 35024-176/2020-2, z dne 23. 11. 2020, navedla, da k predlogu OPPN podaja pozitivno mnenje, saj iz predloga odloka in okoljskega poročila izhaja, da so vplivi izvedbe OPPN na okolje z vidika upravljanja z vodami sprejemljivi.

Ministrstvo za zdravje je posredovalo mnenje Nacionalnega inštituta za javno zdravje (v nadaljnjem besedilu NIJZ), št. 354-380/2019-10 (256), z dne 23. 12. 2020, s katerim soglaša. NIJZ je v mnenju navedel, da je bilo v predlogu OPPN upoštevano njihovo mnenje, podano na osnutek OPPN. Na podlagi predložene dokumentacije NIJZ meni, da je vpliv OPPN s stališča varstva zdravja ljudi sprejemljiv.

Ministrstvo za kmetijstvo, gozdarstvo in prehrano je podalo mnenje s področja kmetijstva št. 3504-87/2020/13, z dne 4. 1. 2021. V mnenju je navedlo, da so v 47. členu OPPN v celoti upoštevani pogoji za zagotavljanje ustreznega varstva kmetijskih zemljišč, zato daje soglasje k OPPN.

IV

Po pregledu celotnega gradiva in na podlagi prejetih pozitivnih mnenj, Ministrstvo meni, da so vplivi izvedbe Občinskega podrobnega prostorskega načrta Športno-rekreacijski park Češča vas na okolje sprejemljivi.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Omilitveni ukrepi so vključeni v predlog Občinskega podrobnega prostorskega načrta Športno-rekreacijski park Češča vas v 48. in 49. členu. Spremljanje stanja okolja se izvaja v skladu s področnimi predpisi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.

Postopek vodila:

Mojca Lenardič

Podsekretarka

mag. Andrej Vizjak

MINISTER